Go thoma ga temokrasi go tlišitše maitshwaro a mafsa go setšhaba sa rena, maitshwaro a go swana le go se fihle selo, go rwala maikarabelo le bodubi bjo bohlokwa. Gore dilo tše ka moka di bonale di kwala le gore temokrasi ya rena ye mpsha e gole, phihlelelo ya tshedimošo e bohlokwa. Phihlelelo ya tshedimošo ke tokelo yeo e ngwadilwego fase yeo e kgontšhago badudi go dira dkgetho ba ena le tshedimošo gomme e ba kgontšha go fihlelela ditirelo tšeo di fiwago ke dikgoro tša mmušo.
Kgoro ya Tšweletšo ya Leago le yona e ikgafela go godiša ditokelo tša botho. Ke ka baka la boithekgo bjo gore re be le manyuale, woo o dirago bjalo ka thulusi ya go nolofatša phihlelelo ya tshedimošo yeo e swerwego ke Kgoro. Go bušetša morago botlhoki: sehlogo seo se beilwego ke Mopresidente Thabo Mbeki, ke boikgafo bja rena re le Kgoro ya Tšweletšo ya Leago gape re tshepa gore se ka se diragatšwe ntle le phihlelelo ya tshedimošo ke badudi bao re katanelago go ba direla.
Maikemišetšo a rena ke gore manyuale o fihlelelwe ke merafe ka moka, dihlopha tša mehlobo le tša maleme ka moka, ka tšhomišo ya dipolelo ka moka tša semmušo tše lesometee, go tsenywa le brail (mongwalo wa difofu) le mekgwa ye mengwe ya kgokagano yeo e akaretšago mehuta ka moka ya bogole. Empa, ka ge manyuale wo e le kgatišo ya pele, o tla gatišwa fela ka leleme la IsiZulu, Setswana, Tshivenda le Sepedi. Re holofela gore kgatišo ya bobedi e tla tsenya dipolelo tše dingwe go fihla ge lekala le lengwe le le lengwe la setšhaba le akareditšwe ka moo go lekanego. Ke hlompho go nna go hlagiša manyuale wa 2003/4 wa Kgoro ya Tšweletšo ya Leago, woo o tla le tsebišago ka ditirelo tšeo re di fago.
Ke hlompho go nna go le fa manyuale wo - lena badudi ba Afrika Borwa. Maikemišetšo a manyuale wo ke go nolofatša khumano ye bonolo ge le nyaka tshedimošo yeo e swerwego ke Kgoro ya Tšweletšo ya Leago go ya ka dikgonegišo tša Molaotheo, kudukudu (s) 32 (a), yeo e nyakago gore "Batho ka moka ba be le phihlelelo ya tshedimošo efe goba efe yeo e swerwego ke mmušo". Manyuale wo o ngwadilwe go ya ka Molao wa Kgodišo ya Phihlelelo ya Tshedimošo, (Molao wa No. 2 wa 2000).
Go ya pele, metheo ya Bathopele ya bo 3 le 4 e kgonegiša gore go be le phihlelelo yeo e lekanago ya ditirelo, le go fiwa ga tshedimošo ya go nepa ka ga tirelo yeo setšhaba se lokelago go e humana. Ke holofela gore o tla humana manyuale wo o ena le mohola le go thuša ka tshedimošo.
Kgoro ya Tšweletšo ya Leago ya Bosetšhaba - Molao wa Kgodišo Phihlelelo ya Tshedimošo wa bo 3.
Kgoro ya Tšweletšo ya Leago e na le maikarabelo a go tšweletša melaotshepetšo ya bosetšhaba le molaotlhakwa, go tšweletša mekgwa le maemo, go fana ka thekgo ya tiragatšo go dikgoro tša Tšweletšo ya Leago tša diporofensi, go bea leihlo le go sekaseka tšhomo ya diporokerama tša Tšweletšo ya Leago. Tšweletšo ya Leago ke mošomo wo o kgomaganego le maikarabelo a dikgoro tša porofensi a go fana ka ditirelo.
boela morago go setlwaedi sa tlhokomelo le tšweletšo ya botho ka go diporokerama ka moka tša tšweletšo ya leago. Seo se akaretša kagoleswa ya malapa le dilete.
tšweletša le go diragatša maanotshepetšo ao a tseneletšego a go fediša bodiidi, ao a fago dinyakwa thwii go batho bao ba di hlokago, ka tsela ya tšweletšo yeo e swarelelago.
tšweletša lenaneo leo le šomegago la polokego ya batho leo le kgokaganyago mananeo a tsenelano ya thušano mme le etišitše pele malapa ao a lego kotsing.
ela šedi ditlamorago tše šoro tša mekgwa ka moka ya bohlokotsebe go basadi le bana, go akaretšwa maanotshepetšo a go šoma ka basenyi bao.
tšweletša maanotshepetšo a bosetšhaba go fokotša bohlokotsebe bja baswa le go se šome ka gare ga legoratšhomo la Maanotshepetšo a Thibelo a Bosetšhaba.
kgontšha phihlelelo ya ditirelo tša tšweletšo ya leago go batho ba dinagamagaeng, metsesetoropong le badudi ba mafelo a baipei, ga mmogo le go netefatša tekatekanyo ya phiwo ya ditirelo.
thekga mošomo wa tšweletšo ya leago mo boineelong bja taolo yeo e kgokaganego yeo e akaretšago go šoma le mafapha ao a fapanego a mmušo le setšhaba.
hlahla, go ruta, go romela le go thwala legoro le leswa la bašomi.
Kgoro ya Bosetšhaba ya Tšweletšo ya Leago e swere rekoto ya merero yeo e ikadilego.
Tshedimošo ka moka yeo e bewago pepeneneng e arotšwe go ya ka sebopego sa mokgatlo bjalo ka ge go hlalošwa ka tlase. Direkoto di beilwe ka mokgwa wa go latelana.
Direkoto tše dingwe di mabapi le porokerama, tše dingwe le bolaodi bogolwane, tše dingwe le bolaodi. "Direkoto" di ra tšeo di fapanego tša baditaba, bjalo ka ditokomane tša pampiri, direkoto tša eleketeroniki le wepesaete.
Sebopego: Bjalo ka ge go bontšhwa ka godimo ka go tokomane, go na le diphetogo go sebopego sa mokgatlo. Ikgokaganye le Jaco Victor ka diphetogo tša ga bjale gore go bontšhwe ka nepagalo ka tlase.
Diphetho tša go išwa molaong ka go Thušo ya tša Leago vol.
Tshedimošo yeo e itšeng ka ga bajalefa go ya ka mabaka a bona ao a ikgethang e swanetše go kgopelwa ka go ngwalwa.
Ge o dira dikgopelo tša tshedimošo, tlatša FOROMO YA C yeo e kgokeleditšwego mme o e iše go motho wa kgokagano wa Kgoro ya Tšweletšo ya Leago. Sethalwa sa tsela ya kgopelo le kgopelo ya tshekoleswa se latela FOROMO YA C. Hlokomela: Tlhaka ya "S" mo sethalweng e emela Karolo yeo e itšeng ka go kgodišo ya Molao wa Phihlelelo ya Tshedimošo.
Mokgopedi yo a nyakago phihlelelo ya rekoto yeo e nago le tshedimošo ka ga mokgopedi yoo ka boyena ga a lefele tšhelete ya kgopelo. Mokgopedi yo mongwe le yo mongwe, yo e sego mokgopedi ka boyena, o swanetše go lefa tšhelete ya kgopelo yeo e nyakegago ka ga ditefelo, e ya ka go Tsebišo ya Mmušo R. 187 ka go Kasete ya Mmušo ya 15 Februari 2002.
Fa bohlatse bja maemo ao ka go wona a dirago seo, ge a kgopela phihlelelo legatong la yo mongwe.
Ge mokgopedi a se na bonnete bja lefelo goba tlhalošo ya rekoto yeo e amegago, a ka ikgokaganya le Molaodi: Taolo ya Tshedimošo yo a tlago thuša go hwetša rekoto yeo.
B. Dintlha tša motho yo a kgopelago phihlelelo ya rekoto a Dintlha tša motho yo a kgopelago phihlelelo ya rekoto di swanetše go fiwa ka tlase.
b Aterese le nomoro ya fekese ya Repapoliki tšeo tshedimošo e swanetšego go romelwa ka go tšona di swanetše go fiwa.
c Bohlatse bja maemo ao ka wona kgopelo e dirwago , ge go swanetše, bo swanetše go tsenywa.
Karolo ye e swanetše go tlatšwa Fela ge kgopelo ya tshedimošo e dirwa legatong la motho yo mongwe.
D. Dintlha tša rekoto a E fa dintlha ka botlalo tša rekoto yeo go kgopelwago phihlelelo ya yona, go akaretšwa nomoro ya tšhupo ge o e tseba, go thuša go hwetša rekoto yeo.
b Ge sekgoba seo se filwego se sa lekane, tšwela pele ka go letlakala le lengwe mme o le kgokeletše mo foromong ye. Mokgopedi o swanetše go saena matlakala ka moka a tlaleletšo.
E. Ditefelo a Kgopelo ya phihlelelo ya rekoto, ntle le rekoto yeo e swerego tshedimošo ka ga gago ka bowena, e tla fiwa šedi fela ka morago ga ge tšhelete ya kgopelo e lefilwe.
b O tla tsebišwa ka tšhelete yeo o swanetšego go e lefa bjalo ka tefelo ya kgopelo c Tšhelete yeo e lefelwago phihlelelo ya rekoto e ya le mokgwa wo ka wona phihlelelo e nyakwago ka wona le nako yeo e nyakegago go nyaka le go lokiša rekoto.
Ge ka lebaka la bogole o sa kgone go bala, go bona goba go theeletša rekoto ka mokgwa wo phihlelelo e fiwago ka wona ka go 1 go ya go 4 ka tlase, bontšha bogole bja gago mme o bontšhe gore o nyaka rekoto ya gago bjang.
Swaya lepokisana la maleba ka X.
a Go obamela kgopelo ya gago ka mokgwa wo o nyakwago go ka ya le ka mokgwa wo rekoto e lego ka gona.
b Phihlelelo ka mokgwa wo o kgopetšwego e ka ganwa mo mabakeng a mangwe. Ge go le bjalo o tla tsebišwa ge e le gore phihlelelo e ka fiwa ka mokgwa wo mongwe.
c Tšhelete yeo e lefelwago phihlelelo ya rekoto, ge e le gore e gona, e tla ya, ka lehlakoreng le lengwe, le mokgwa wo phihlelelo e kgopelwago ka wona.
Ge o kgopetše kgatišo ya ngwalollo ya rekoto (ka godimo), naa o rata gore kgatišo goba ngwalollo e romelwe go wena?
Ge e le gore sekgoba seo se filwego ga se lekane, tšwela pele letlakaleng l lengwe mme o le kgokeletše go foromo.
O tla tsebišwa ka go ngwalwa ge e le gore kgopelo ya gago e dumeletšwe/gannwe. Ge o kganyoga go ka tsebišwa ka mokgwa wo mongwe, hlaloša mokgwa mme o fane ka dintlha tšeo di swanetšwego go kgontšha tiragatšo ya kgopelo ya gago.
O tla rata go tsebišwa bjang ka ga sephetho mabapi le kgopelo ya gago ya phihlelelo go rekoto?
Saennwe letšatši ... la...
Rekoto e phela e le gona?
Rekoto ke ya setho se sengwe sa setšhaba/e kgokagane kgauswi le setho se sengwe sa setšhaba?
E sepelelana le dinywakwa tša mekgwatshepetšo?
Tšhelete ya kgopelo e lefilwe?
Ge go le bjalo: Naa go filwe setlankana?
Rekoto e kgokagane kgauswi le setho se sengwe sa setšhaba?
Kgaola - S 28?
S 34 / 36 /37 /43 e a diragatšwa?
Tumelelo yeo e ngwetšwego?
le mohlankedi wa tshedimošo.
Lehlakore la boraro?